**Príloha č. 1a – Opis predmetu zákazky: Havarijné opravy vodovodov**

Predmetom zákazky sú opravy vodovodných potrubí a prípojok. Potrubné rozvody a armatúry budú svetlosti do DN250, najčastejšie DN60-DN100. Materiál potrubí je rôznorodý od liatiny až po HDPE.

Uchádzač pri objednaní opravy poruchy vodovodu zabezpečí kompletné odstránenie poruchy, teda:

* identifikáciu miesta poruchy,
* zabezpečenie staveniska,
* výkop,
* odstránenie poruchy (podľa potreby utesnenie úniku, alebo výmenu časti potrubia alebo netesných/nefunkčných armatúr),
* úpravu povrchu do pôvodného stavu.

**Uchádzač musí nastúpiť na výkon prác do 48 hodín od nahlásenia poruchy kontaktnej osobe.**

Cenová ponuka sa bude predkladať pre práce, ktoré sú rozčlenené do jednotlivých položiek s predpokladaným objemom na 2 roky. Uchádzač doplní jednotkovú cenu a na základe objemu danej položky sa vypočíta celková cena za 2 roky. Kritérium na vyhodnotenie bude najnižšia cena. Do ceny prác musia byť zahrnuté všetky prípadné súvisiace náklady uchádzača na dané práce.

V prípade použitých materiálov, potrubí a armatúr objektívne nie je možné obsiahnuť v súťažných položkách všetky možné prípady porúch. Preto sa obstarávateľ rozhodol, že táto časť sa bude fakturovať z cenníkových cien v stavebnom software CENKROS (databáza CENEKON).